කණිකා මහේෂ්වරී

කණිකා ‍මහේෂ්වරී (උපත 24 අප්‍රේල් 1981) යනුවෙන් හඳන්වනු ලබන්නේ ඉන්දියානු රූපවාහිනී රංගන ශිල්පිණියකි. ඇය ප්‍රසිද්ධියට පත්වූයේ කහානි ඝාර් ඝාර් කී, රාජා කි ආයේගි බරාත්, කභි ආයේ නා ජුදායි, විරාසත්, ගීත් - හුයි සබ්සේ පරායි සහ දියා ඕර් බාති හම් වැනි රූපවාහිනී කතාමාලාවල චරිත නිරූපණය ‍කිරීමෙනි. දියා ඕර් බාති හම් රූපවාහිනී කතාමාලාවේ මීනාක්ෂිගේ චරිතය නිරූපණය වෙනුවෙන් කණිකා 2012 සහ 2013 වර්ෂවල සී ස්වර්ණ සම්මාන උළෙලවල දී සහ 2012 ස්ටාර් පරිවාර් සම්මාන උළෙලේ දී ඍණාත්මක චරිතයක හොඳම නිළිය සඳහා හිමි සම්මානය දිනාගත්තා ය.

දියා ඕර් බාති හම් රූපවාහිනී කතාමාලාවේ මීනාක්ෂි රාති‍ගේ චරිතය නිරූපණය හේතුවෙන් කණිකා ඉමහත් ජනප්‍රියත්වයට පත්වූවා ය.මීට අමතරව ඇය ඉන්ඩියා කෝලිං, සෞර්යා ඕර් සුහානි, ශ්‍රී ආදි මානව්, දිල් මිල් ගයියේ, රේත්, කාව්‍යාංජලි, ඒක් ලඩ්කි අන්ජානි සි, පියා කා ඝාර් වැනි රූපවාහිනී කතාමාලා සඳහා දායක වී ඇත. එසේම ඇය සාන්ජ් සවේරා නම් ටෙලිචිත්‍රපටයට ද සිය රංගන දායකත්වය ලබා දී ඇත.

මුල්කාලීන දිවිය
ඉන්දියානු රූපවාහිනියේ නිළියක වන කණිකා වසර කිහිපයක් තුළ විවිධත්වයකින් යුත් චරිත ගණනාවක් නිරූපණය කරමින් ප්‍රසිද්ධියට පත්වූවා ය. ඇය උපත ලැබූයේ අලිගාර් ප්‍රදේශයේ ය. පසුව ඇගේ දෙමාපියන් ඇය සමග නව දිල්ලියේ වාසයට පැමිණ තිබේ. කණිකා ඇගේ දෙමාපියන්ගේ එකම දරුවා ද වේ. කණිකා හැමවිටම ඇගේ පවුල සමගින් දිවි ගෙවන්නට වූවා ය. සිය උපාධිය ලබා ගුනීමෙන් පසුව, රංගන ක්ෂේත්‍රයට පිවිසීමට ප්‍රථම ඇය වාස්තු ශාස්ත්‍රය සහ වර්ණ චිකිත්සාව හැදෑරුවා ය. ඇකඩමියේ දී ඇය අභිවාහ්‍ය කලා උගත් අතර, සිය දක්ෂතා හඳුනා ගැනීමට සමත් වූවා ය. මුම්බායිහි ඇ‍ගේමා නාමයක් ගොඩනගා ගැනීමට ඇගේ ගුරුවරුන් සහ උපදේශකයින් විසින් ඇයව ධෛර්යමත් කරවන ලදී. ඇය රංගන ක්ෂේත්‍රය තුළ ඇගේම අනන්‍යතාවක් ගොඩනගා ගැනීමට සමත් වූවා ය. කණිකාගේ වසර කිහිපයක රංගන දිවිය සම්මාන හිමි කරගැනීමට සමත් වූ චරිත කිහිපයකින් වර්ණවත් විය. ඇය ඇගේ දැඩි කැපවීම සහ කාලයට අනුව කටයුතු කිරීම හේතුවෙන් ප්‍රකට වූවා ය. ඇගේ විජයග්‍රාහී ස්වභාවය ඇ‍ගේ දිවියට නව මානයන් රැගෙන එන ලදී.

පෞද්ගලික දිවිය
2012 ජනවාරි මස කණිකා ව්‍යාපාරිකයකු වූ අංකුර් ඝායි සමග විවාහ වූවා ය. 2013 නාච් බාලියේ 6 රියැලිටි වැඩසටහන සඳහා ඇය සිය සැමියා වූ අංකුර් ඝායි සමග තරගකාරිණියක ලෙස සහභාගී වූවා ය.

කෘති

 වර්ෂය  තේමාව  චරිතය  සටහන් 2011–2016  දියා ඕර් බාති හම්  මීනාක්ෂි රාති   රාජා කි ආයේගි බරාත්  භූමි කුමරිය   කහානි ඝාර් ඝාර් කී  නීලිමා ගාර්ග්   විරාසත්  ජුහි ලම්බා   India Calling  ආමි   ෂෞර්යා ඕර් සුහානි  මල්ලිකා කුමරිය   ගීත්  සාෂා   සාන්ජ් සවේරා  ටෙලිචිත්‍රපටයකි  ශ්‍රී ආදි මානව්   2007 දිල් මිල් ගයියේ මායා  රේත්    කාව්‍යාංජලි    ඒක් ලඩ්කි අන්ජානි සි    පියා කා ඝාර්  මන්ත්‍රයින්   Lipstick    හේයි...යෙහී තෝ හේ වෝ!  ෂහානා  F.I.R.    සාත් සාත්    කභි ආයේ නා ජුදායි  ආරම්භක චරිතයයි. 2013  නාච් බලියේ 6   අංකුර් ඝායි සමග තරගකාරිණියක ලෙස

සම්මාන
දියා ඕර් බාති හම් රූපවාහිනී කතාමාලාවේ මීනාක්ෂි රාතිගේ චරිතය නිරූපණය වෙනුවෙන් මහේෂ්වරී පහත සම්මාන හිමි කරගත්තා ය.
 වර්ෂය  සම්මාන උළෙල  ප්‍රවර්ගය  ප්‍රතිඵලය2013  සී ස්වර්ණ සම්මාන  ඍණාත්මක චරිතයක හොඳම නිළිය  2012  සී ස්වර්ණ සම්මාන  ඍණාත්මක චරිතයක හොඳම නිළිය  2012  ඉන්දියානු ටෙල්ලි සම්මාන  ඍණාත්මක චරිතයක හොඳම නිළිය  

ආශ්‍රේයයන්

බාහිර සබැඳි

Category:ජීවත්වන්නෝ
ප්‍රවර්ගය:ඉන්දියානු රූපවාහිනී නිළියෝ
Category:1981 උපත්
Category:අලිගාර්හි ජනයා
Category:හින්දි රූපවාහිනියේ නිළියන්